የህዝብ ንቅናቄ መፍጠር ልማትን ለማፋጠን ወሳኝ መሆኑ ተመለከተ
ጋምቤላ 22/2006 (ዋኢማ) – የህዝብ ንቅናቄ መፍጠር ልማትን ለማፋጠንና ኪራይ ሰብሳቢነትን ለመዋጋት ቁልፍ ሚና እንዳለው የፌዴራል ጉዳዮች የጋምቤላ ክልል ተመጣጣኝ ልማት ዳይሬክቶሬት ዳይሬክተር ገለፁ።በፌዴራል የልዩ ድጋፍ ቦርድ የተዘጋጀና ልዩ ድጋፍ በሚሹ ክልሎች የመንደር ማሰባሰብ ማዕከላት የልማት ቡድኖችና የአንድ ለአምስት አደረጃጀትና የአስራር ማንዋል ለጋምቤላ ክልል አመራሮችና ሴክተር መስሪያቤቶች ለግማሽ ቀን የቆየ የግንዛቤ ማስጨበጫ ውይይት ተካሄዷል።በመድረኩ የውይይት ሰነዱን ያቀረቡት በሚኒሰቴሩ የጋምቤላ ክልል ተመጣጣኝ ልማት ዳይሬክቴሬት ዳይሬክተር አቶ ሰይድ መንዲስ እንዳስገነዘቡት፤ በመንደር ማሰባሰብ ማዕከላት የልማት ቡድንና የአንድ ለአምስት አደረጃጀትን ማጠናከርና ማደረጃጀት ልማትን ለማፋጠን፣ መልካም አስተዳደርን ለማሰፋንና ኪራይ ሰብሳቢነትን ለመዋጋት ወሳኝነት አለው።በዚህም መሰረት የተደራጀ ሰፊ የህዝብ ንቅናቄ በመፍጠር ተጨባጭ ስራዎችን በመስራት የባለቤትነት ሰሜቱን በማሳደግ ማህበራዊና ኢኮኖሚያዊ ተጠቃሚነቱን ለማረጋገጥ መስራት እንደሚያስፈልግ አስረድተዋል።